भतीजे की बारात निकल रही थी, छत से नोट बरसे तो सैकड़ों की भीड़ जुटी
Gujarat Sarpanch Blown Notes In Nephew's Wedding In Mehsana केकरी तहसील के अंगोल गांव के पूर्व-सरपंच करीम यादव ने अपने घर की छत पर खड़े होकर वहां से 500 रुपए के नोट उड़ाए, जिन्हें बटोरने के लिए घर के नीचे लोगों की भीड़ जमा हो गई।
गुजरात के मेहसाणा में एक पूर्व सरपंच ने अपने भतीजे की शादी में नोटों की बारिश की। ​​​​​केकरी तहसील के अंगोल गांव के पूर्व-सरपंच करीम यादव ने अपने घर की छत पर खड़े होकर वहां से 100 और 500 रुपए के नोट उड़ाए, जिन्हें बटोरने के लिए घर के नीचे लोगों की भीड़ जमा हो गई। नोट उठाने के लिए कई लोगों के बीच हाथापाई भी हुई।
जिस वक्त करीम यादव नोट उड़ा रहे थे, उनका भतीजा रज्जाक उस समय गांव में बारात लेकर निकल रहा था। शादी के जश्न में सारे गांव को शामिल करने के लिए करीम यादव और परिवार के बाकी सदस्यों ने नोट बांटें। इस दौरान बैकग्राउंड में जोधा-अकबर फिल्म का गाना अजीमो-शान शहंशाह बज रहा था। इसका वीडियो सोशल मीडिया पर वायरल हो रहा है।
दिव्य भास्कर ने पूर्व सरपंच करीमभाई से बात की तो उन्होंने बताया- हमारे दोनों भाइयों के बीच एक ही बेटा है इसलिए शादी की खुशियों के बीच नोट लुटाए गए।
गुजरात में ऐसी अनोखी शादियों से जुड़ीं और खबरें भी पढ़ें...
JCB में बारात लेकर पहुंचा दूल्हा, VIDEO:कहा- अपनी शादी में कुछ अलग करना चाहता था, यूट्यूब देखकर लिया आइडिया
आमतौर पर लोग बारात के लिए लग्जरी कार, घोड़ी या बग्घी का इस्तेमाल करते हैं, लेकिन अब शादी के लिए JCB पर बारात लाने का एक नया ट्रेंड शुरू हो गया है। ऐसा ही एक मामला गुजरात के नवासारी से सामने आया है। यहां दूल्हा एक JCB में बैठकर बारात लेकर पहुंचा। जब वह विवाह स्थल पर पहुंचा तो दुल्हन पक्ष के लोग भी यह नजारा देखकर हैरान रह गए। पूरी खबर यहां पढ़ें...
ऑनलाइन खोजी दुल्हन 5 हजार कारों की चोर निकली:पहले पति के साथ मिलकर चुराई थी कारें; वह लूट, हत्या और गेंडे के शिकार का भी आरोपी
गुजरात में एक युवक ने मैट्रिमोनियल ऐप से खोजकर जिस लड़की से शादी की, वह बड़ी चोर निकली। युवक को शादी के 6 महीने बाद पता चला कि उसकी पत्नी बनकर रह रही महिला पहले से शादीशुदा है। साथ ही वह पांच हजार से ज्यादा कारें चुराने की आरोपी भी है। ये सभी चोरियां महिला ने अपने पहले पति के साथ मिलकर की थीं। पूरी खबर यहां पढ़ें...